《路出黄梅荷香十里因赋》
明代·黎邦瑊

芰荷缭绕碧池傍，客路如披楚泽裳。仿佛汉宫迷粉黛，依稀秦泽斗鸳鸯。

和烟浥露千茎发，照水含霞一样妆。寄语若耶溪畔女，閒情须向此搴芳。

作者简介：黎邦瑊（？—一六四四），字君选，号洞石。从化人。贯孙，民表子。明光宗泰昌元年（一六二〇）贡生，官兴业知县。陈子壮发起修复南园，邦瑊曾参预其事。明亡，以忧愤卒。有《洞石稿》。清陈伯陶《胜朝粤东遗民录》卷二有传。